|  |
| --- |
| **Objekta higiēniskais novērtējums** |
| Daugavpilī |

|  |
| --- |
| 01.06.2023 |
| 1. **Objekta nosaukums:** Atpūtas bāze „Mežezera stāsts” | |
| 1. **Objekta īpašnieks:** SIA „Angelica”, reģ.Nr.40104035487, Eksporta iela 20, Rīga,   LV-1045 | |
| 1. **Objekta adrese:** „Zvejkurmēni”, Aiviekstes pagasts, Aizkraukles novads, LV – 5120 | |
| 1. **Novērtēšanu veica:** 26.05.2023. Sabiedrības veselības departamenta Latgales kontroles nodaļas vides veselības analītiķe Evija Lāce | |
| 1. **Novērtēšanā piedalījās:** atpūtas kompleksa „Mežezera stāsts” pārstāvim Mārim Gulbim | |
| **6. Konstatēts:**  **6.1. Vispārīgās ziņas par objektu/ objekta raksturojums**  Dokumenta sagatavošana veikta pamatojoties SIA „Angelica” pieteikumu, lai novērtētu telpu gatavību nometņu darbības uzsākšanai. Nometnes darbībai atvēlētās telpu grupas ir izvietotas atpūtas bāzes „Mežezera stāsts” 4 (Līvānu tipa) divstāvu dzīvojamās mājās. Katrā dzīvojamā mājā ir 4-5 dzīvojamās istabas, kurās var izvietot no 13-19 gultasvietām. Telpu eksplikācija: tualetes telpa, dušas telpa, atpūtas telpa/virtuve un trīs vai četras istabas, koridors/priekštelpa, pažobeles telpa/noliktava. Ir nodrošināta iespēja glabāt veļu, personīgās lietas drēbju skapī, plauktiņos. Teritorijā atrodas labiekārtota terase ar jumtu un slēgtām sienām, kurā tiek nodrošināta ēdināšana. Blakus terasei atrodas virtuves bloks un divas atsevišķas sanitārās telpas ar roku mazgātni katrā un konferenču zāle ar diviem sanitārajiem mezgliem, no kuriem viens ir pielāgots cilvēkiem ar kustību traucējumiem un nodrošināts nepieciešamais palīgaprīkojums. Sanitāri tehnisko ierīču skaits pietiekošs un tās ir darba kārtībā. Priekštelpā pie ieejas nodrošināti pakaramie virsdrēbēm, kā arī vieta apģērbu un apavu glabāšanai. Ir nodrošināta vieta drēbju un apavu žāvēšanai. Pie namiņiem vajadzības gadījumā tiek uzstādīti koka pandusi ērtākai nokļūšanai bērniem ar kustības traucējumiem. Ēdināšanu nodrošinās uz līguma pamata, 4 reizes dienā, ar uzņēmumu, kas ir PVD uzraudzībā.  Nometnes vajadzībām izmantos atpūtas bāzes gultas piederumus, kas tiek tīrīti atbilstoši higiēnas prasībām. Netīrā gultasveļa tiek uzkrāta maisos. Gultasveļas, dvieļu maiņa pēc vajadzības un ne retāk kā vienu reizi 10 dienās (pakalpojumu sniedz veļas mazgātava Lindo grupa). Visām sanitārajām ierīcēm nodrošināts aukstais, karstais ūdens. Dezinfekcijas līdzekļi tiek glabāti bērniem nepieejamā /slēgtā vietā. Uzkopšanas inventārs ir marķēts atbilstīgi pielietošanas veidam, katrai telpu grupai paredzēts atsevišķs inventāra komplekts, tualetes inventāru glabā atsevišķi no pārējā uzkopšanas inventāra.  Uz nometnes darbības laiku sanitārajās telpās nodrošinās tualetes papīru, ziepes, roku vienreizējos susināšanas līdzekļus.  Pirms ēdienreizēm, nometņu dalībniekiem ir iespēja nomazgāt rokas pie āra terases. Ēdiens tiek izsniegts terasē / nojumē, kas aprīkota ar soliem un galdiem. Roku mazgātnēm nodrošināta nepārtraukta karstā un aukstā ūdens padeve.  Nometnes telpas ir piemērotas nometnes vajadzībām un ir nodrošinātas nepieciešamās telpu grupas ( guļamtelpas, atpūtas telpas, sadzīves telpas, sanitārās telpas).  **6.2. Iekštelpu virsmu apdare**  Telpu sienu un grīdas apdarē izmantoti nekaitīgi materiāli. Istabiņās tapetes, sanitārajās telpās flīzes un/ vai krāsotas sienas. Grīdas segums ir bez redzamiem bojājumiem.  **6.3. Apgaismojums**  Visās nometnes dzīvojamās telpās pieejams dabīgais apgaismojums. Telpu apgaismes ķermeņi ir darba kārtībā. Vizuāli vērtējot, apgaismojums pietiekošs. Apgaismojums pie ēkas ieejas nodrošināts. Logiem nodrošinātas saules aizsargierīces.  **6.4. Siltumapgāde**  Autonoma, apkures katls VIADRUS, kurināmā veids – malka ( 2 mājās), pārējās elektriskā. Ir iespēja nodrošināt nometnes dalībniekiem optimālu dzīves vidi un minimālās gaisa temperatūras ( 18 0C ).  **6.5. Gaisa apmaiņa**  Dzīvojamās telpās logus ir iespējams atvērt un nodrošināt papildus dabīgo vēdināšanu. Nosūces ventilācija ir dušas un sanitārajās telpās.  **6.6. Ūdens apgāde**  Ūdensapgāde no artēziskā urbuma (P600158). Dzeramā ūdens kvalitāte novērtēta pēc SIA „Vides audits” laboratorijas 22.05.2023. testēšanas pārskata Nr. 2309-17.05-23 rezultātiem. Dzeramais ūdens neatbilst 14.11.2017. Ministru kabineta noteikumos Nr.671 „Dzeramā ūdens obligātās nekaitīguma un kvalitātes prasības, monitoringa un kontroles kārtība” noteiktajām prasībām pēc dzelzs rādītāja (0.82 mg/L), duļķainības – 5,6 NTU. Nodrošināt papildus ar fasētu dzeramo ūdeni un plastmasas glāzītēm. Karstā ūdens apgāde – autonoma – boileri.  **6.7. Kanalizācijas sistēma**  Sadzīves kanalizācijas notekūdeņi tiek novadīti uz izsmeļamu krājtvertni. Noslēgts līgums ar SIA „Pļaviņu Komunālie pakalpojumi” par kanalizācijas izvešanas pakalpojumiem, par atkritumu izvešanu noslēgts līgums ar SIA “Eko vide”.  6.8. Teritorijas labiekārtošana  **6.8. Teritorijas labiekārtošana**  Teritorija labiekārtota, sakopta. Teritorijā atrodas volejbola laukums, āra koka terase. Nodrošinātas nepieciešamās funkcionālās zonas. Ir organizēta sadzīves atkritumu savākšana atbilstoši higiēnas prasībām.  **6.9. Vides pieejamība**  Telpas daļēji pielāgotas pirmā stāva līmenī. Sanitārais mezgls pie konferenču zāles projektēts vides pieejamības prasībām atbilstošos izmēros, atbilstošu aprīkojumu. Ieejas ēkā aprīkotas ar pārvietojamu pandusu /uzbrauktuvi, kas tiek uzstādīts pēc vajadzības ēkās, kurās mitināsies bērni ar kustības traucējumiem.  **6.10.Riska faktoru novērtēšana un cita informācija**  Telpas uzkops atpūtas bāzes personāls. Uzkopšanas inventārs ir marķēts, nokomplektēts. Nodrošināti dezinfekcijas līdzekļi, kas satur 70 % etanolu.  Atpūtas bāzes teritorijā atrodas dīķis, kas uz apsekošanas brīdi nav norobežots (atpūtas kompleksa pārstāvis informēja, ka uz nometnes laiku tiks norobežots ar brīdinājuma lenti) un ezers „Odzes”. Veselības inspekcijai par šo peldvietu nav datu, tā nav iekļauta valsts uzraudzības programmā. Atgādinām, ka Nometnes laikā peldēšana pieļaujama tikai drošās peldvietās un dienas gaismā. Peldēšanu organizē peldvietās, kas iekļautas valsts monitoringa programmā, vai kurās pirms nometnes darbības uzsākšanas ir veikta peldvietas ūdens kvalitātes pārbaude. | |
| 7. **Slēdziens**  Atpūtas bāzes „Mežezera stāsts” telpas „Zvejkurmēnos” Aiviekstes pagastā, Aizkraukles novadā, atbilst higiēnas prasībām un ir piemērotas nometņu darbības uzsākšanai. | |
| 1. **Rekomendējamie pasākumi**   Objekta darbības laikā ievērot:  - ar Veselības ministriju saskaņotās „Vadlīnijas piesardzības pasākumiem bērnu nometņu organizētājiem” un regulāri sekot līdzi vadlīniju papildinājumiem un/vai atjauninājumiem;  - Ministru kabineta 28.09.2021. noteikumus Nr. 662 „Epidemioloģiskās drošības pasākumi Covid-19 infekcijas izplatības ierobežošanai”, 01.09.2009. noteikumus Nr. 981 „Bērnu nometņu organizēšanas un darbības kārtība” prasības, kā arī pretepidēmiskā režīma ievērošanu un bērnu veselībai drošu vidi;  - pirms nometnes darbības uzsākšanas personālam ir jāsaņem ārsta atļauja darbam, saskaņā ar Ministru kabineta 24.07.2018. noteikumu Nr. 447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” prasībām. | |

Sabiedrības veselības departamenta

Latgales kontroles nodaļas vides veselības analītiķe Evija Lāce

Evija Lāce, tālrunis 65231104,

evija.lāce@vi.gov.lv